Järva-Jaani õpilaskodu (hosteli) hoonesse

perearsti ja apteegiruumide projekteerimine

Hankedokument

Järva Vallavalitsus

2019

1. **Üldinfo**
	1. Hankija andmed: Järva Vallavalitsus, registrikood 77000335, asukoht Pikk 56, Järva-Jaani alev, Järva vald, e-post info@jarva.ee
	2. Kontaktisik: Uku Talvik; tel. +372 5307 0895; uku.talvik@jarva.ee
2. **Pakkumuse esitamine**
	1. Pakkumuse koostamisel tuleb lähtuda hankija esitatud nõuetest ja riigihangete seadusest ning teistest Eesti Vabariigis kehtivatest õigusaktidest.
	2. Pakkumuse esitamisega kinnitab pakkuja täielikku nõustumist kõigi riigihanke tingimustega, sealhulgas lepingute tingimustega, ning pakkuja ei saa lisada pakkumusele omapoolseid tingimusi.
	3. Pakkumuse võib esitada vaid nende asjaolude kohta, mille kohta hankija on võistlevaid pakkumusi soovinud.
	4. Pakkuja kannab kõik pakkumuse ettevalmistamise ning esitamisega seotud kulud.
	5. Pakkumus tuleb esitada arvestusega, et pakutav objekt peab vastama täies ulatuses hanke alusdokumentides ja Eesti Vabariigi õigusaktides kehtestatud nõuetele.
	6. Pakkumus tuleb esitada elektrooniliselt **digiallkirjastatult** e-posti aadressil info@jarva.ee.
	7. Pakkumuse esitamise tähtpäev on:  **4.november 2019 kell 12.00**
	8. Pakkuja peab pakkumuse koosseisus esitama alljärgnevalt loetletud dokumendid**:**
3. kui pakkumuse esitaja ei ole esindusõiguslik juhtorgani liige, siis lisada pakkumuse esitajale antud kirjalik volikiri;
4. hankedokumendi lisa nr 3 vorm A kohane avaldus riigihankes osalemiseks
5. hankedokumendi lisa nr 3 vorm B kohane pakkumuse maksumus.
	1. Pakkumused peavad olema jõus 90 päeva pakkumuse esitamise päevast arvates.
6. **Pakkujate hankemenetlusest kõrvaldamine ja kvalifitseerimine**
	1. Hankijal on õigus teostada kõrvaldamise aluste kontrolli ja kvalifitseerimist pööratud menetlust kasutades, mis tähendab, et kõrvaldamise aluste kontroll ja kvalifitseerimise tingimustele vastavuse kontroll viiakse läbi peale eduka pakkuja välja valimist.
	2. Hankija kontrollib riigihanke alusdokumentides kehtestatud kõrvaldamise alustest ja kvalifitseerimise tingimustest lähtuvalt, et edukal pakkujal (sh ühispakkujal ja isikul kellele pakkuja on tuginenud) ei esineks kehtestatud kõrvaldamise aluseid ning et pakkuja vastaks kvalifitseerimiseks esitatud nõuetele.
	3. Hankija kõrvaldab hankemenetlusest pakkuja (sh ühispakkuja ja isiku, kellele pakkuja on tuginenud) kellel esineb riigihangete seaduse § 95 lg 1 nimetatud kõrvaldamise alus.
	4. Hankijal on õigus pakkuja poolt esitamata jäetud hankest kõrvaldamise ja kvalifitseerimise tingimustega seonduvaid dokumente ja infot juurde küsida või esitatud infot täpsustada.
7. **Pakkujate kõrvaldamise alused ja kvalifitseerimise tingimused**
	1. Hankija ei sõlmi lepingut ja kõrvaldab hankemenetlusest pakkuja, kellel esineb RHS § 95 lg 1 p-des 1-5 sätestatud hankemenetlusest kõrvaldamise alus.

*Esitada vastav kinnitus hankedokumendi lisa 3 vorm A alusel.*

*Pakkuja peab hankija nõudmisel olema suuteline esitama riigihangete seaduses § 96 lg 2 ja 3 nimetatud dokumente, kui see info pole hankijale andmekogus olevate avalike andmete põhjal oluliste kulutusteta kättesaadav.*

* 1. Pakkuja peab olema seaduse kohaselt registreeritud asukohamaa äriregistrile vastavas registris.

*Esitada vastav kinnitus hankedokumendi lisa 3 vorm A alusel. Välisriigi pakkuja peab hankija nõudmisel olema suuteline esitama oma asukohamaa vastava ametiasutuse tõendi, kui see info pole hankijale andmekogus olevate avalike andmete põhjal oluliste kulutusteta kättesaadav.*

* 1. Pakkuja peab riigihanke algamisele eelneva 60 kuu jooksul olema nõuetekohaselt projekteerinud ehitise kasutamise otstarbe koodiga 12600 vähemalt kolme (3) (eelprojekti staadium või kõrgem) hoone rekonstrueerimise või uue ehituse projekti.

*Esitada vastav kinnitus hankedokumendi lisa 3 vorm A alusel koos teabega nende maksumuse, kuupäevade ja teiste lepingupoolte kohta.*

 Pakkuja peab antud riigihanke objektiks olevate projekteerimistööde eriosade projekteerimisele kaasama vastava kvalifikatsiooniga spetsialiste.

*Esitada vastav kinnitus hankedokumendi lisa 3 vorm A alusel. Pakkuja peab hankija nõudmisel olema suuteline esitama kutsekvalifikatsiooni tõendava dokumendi, kui see info pole hankijale andmekogus olevate avalike andmete põhjal oluliste kulutusteta kättesaadav.*

1. Läbirääkimised

Hankijal on õigus pidada pakkujatega läbirääkimisi eesmärgiga leida hankija jaoks sobivam hanke tulemus. Läbirääkimised võivad hõlmata kõiki hankija poolt esitatud tingimusi ja samuti ka pakkumuse maksumust. Sealhulgas on hankijal õigus muuta tehnilisi nõudeid ja teatud tehnilise kirjelduse positsioonid hankest välja arvata. Läbirääkimiste käigus võib hankija anda pakkujatele võimaluse täpsustada ja vajadusel täiendada oma pakkumust.

Läbirääkimiste pidamine ei ole hankija jaoks kohustuslik ning juhul kui hankijal pakkumuse osas küsimusi või lepingu objekti kirjelduse vajadust ei teki, võib ta teha otsused pakkumuste kohta, sh otsuse pakkumuse edukaks tunnistamise kohta ilma läbirääkimisi pidamata. Läbirääkimised on konfidentsiaalsed.

1. **Pakkumuste vastavaks tunnistamine ja pakkumuste tagasilükkamine**
	1. Hankija lükkab pakkumuse tagasi, kui see ei vasta riigihanke alusdokumentides esitatud tingimustele, kui pakkuja ei esita tähtajaks hankija nõutud selgitusi või dokumente või pakkuja selgituste põhjal ei ole võimalik üheselt hinnata pakkumuse vastavust riigihanke alusdokumentides esitatud tingimustele.
	2. Hankijal on õigus pakkuja poolt esitamata jäetud pakkumuse vastavuse dokumente ja infot juurde küsida või esitatud infot täpsustada.
	3. Hankija võib tunnistada pakkumuse vastavaks, kui selles ei esine sisulisi kõrvalekaldeid riigihanke alusdokumentides nimetatud tingimustest.
	4. Hankijal on õigus tagasi lükata kõik pakkumused kui:
		1. pakkumuste hinnad ületavad lepingu eeldatavaid maksumusi;
		2. tekib vajadus riigihanke objekti olulisel määral muuta;
		3. hankijal kaob vajadus hankeobjekti järele.
	5. Hankijal on õigus tagasi lükata põhjendamatult madala maksumusega pakkumused RHS § 115 sätestatud juhtudel.
2. **Pakkumuste võrdlemine ja hindamine**
	1. Hankija võrdleb ja hindab kõiki vastavaks tunnistatud pakkumusi.
	2. Hindamise aluseks on majanduslikult soodsam pakkumus, mis väljendub pakkumuse maksumuses.
	3. Pakkumused reastatakse maksumuse vormil märgitud kogumaksumuse (ilma käibemaksuta) alusel ja edukaks tunnistatakse kõige madalama kogumaksumusega pakkumus.
	4. Hindamistäpsus on kaks kohta peale koma.
3. **Lepingu sõlmimise tingimused**
	1. Eduka pakkujaga sõlmitakse pärast pakkumuse edukaks tunnistamist leping lisa nr 2 alusel.
	2. Lepingu täitmise tähtaeg on kolm kuud peale lepingu allkirjastamist.
4. Hankedokumendi lisadeks on:
5. Lisa 1- Tehniline kirjeldus
6. Lisa 2 - Lepingu projekt
7. Lisa 3 - Vormid:
8. Vorm A – Avaldus
9. Vorm B – Maksumuse vorm

**Tehniline kirjeldus Lisa 1**

1. **Lähteandmed**
	1. **Üldandmed**

**Hoone aadress:** Lai tn 2a, Järva-Jaani alev

**Kasutusotstarve:** multifunktsionaalne (25% perearst, apteek, hambaarst, 25% noortekeskus, 50% majutus.Kasutamise otstarbe koodid vastavalt 12649;12639;12129)

Korruste arv: 2

**Suletud netopind:** 1 114,6

* 1. **Objekti lühiiseloomustus**

Hanke objektiks on Järva-Jaani alevis Lai tn 2a asuv kunagine Järva-Jaani Kutsekooli ühiselamu, mis 2006 -2008 aasta rekonstrueerimise käigus ehitati ümber õpilaskoduks ja noortekeskuseks. Käesoleval ajal tegutseb ¼ hoone ulatuses noortekeskus, ülejäänud osas pakutakse majutusteenust.

* 1. **Alusdokumendid**
		1. Hoone joonised dwg. formaadis eelmisest rekonstrueerimisest
		2. Ruumivajaduste loetelu, perearstile, hambaarstile ja apteegile.
		3. Eestis kehtivad asjakohased õigusaktid, standardid, juhendid
1. **Tellija eesmärk ja projekteeritavate ruumide loetelu**

Tellija eesmärgiks on olemasoleva hoone kasutusfunktsioone laiendada, vähendades majutuspinda ja I korrusel asuv noortekeskus paigutada II korrusele. I korrusel olevate noortekeskuse ruumide asemele projekteerida ruumid perearstile, hambaarstile ja apteegile. II korrusel olevad majutuseks ettenähtud tubade asemele projekteerida noortekeskuse ruumid.

* 1. Projekteeritavate ruumide minimaalsed pinnad: (selgitus)
		1. Perearst – 96 m²
		2. Hambaarst – 35 m²
		3. Apteek – 50 m²

Kokku minimaalselt 181 m² (I korruse parempoolne tiib kokku 204 m² )

* 1. Nõuded perearsti kabinetile

Ruuminõuded on kehtestatud SM määrusega nr 116 „Nõuded perearsti tegevuskoha ruumidele, sisseseadele ja aparatuurile“.

* + 1. Ruumide nimetused ja pindalad:
			1. Vastuvõturuum – 12x2 või 16 m² (võimalusel 1 arsti ja 2 õe kohta 3 vastuvõturuumi 16 + 2 x 12 m²)
			2. Protseduuriruum – 16 m²
			3. Ooteruum – 9 m²
			4. WC – 3 m²
			5. Abiruum – 2 x 2 m²
	1. Nõuded hambaravikabinetile

Ruuminõuded on kehtestatud SM 2002.a määrusega nr 25 „Nõuded haiglavälise eriarstiabi osutamiseks vajalikele ruumidele, sisseseadele ja aparatuurile“

* + 1. Ruumide nimetused ja pindalad:
			1. Raviruum - 12 -18 m² (ruudukujulise ruumi korral 16 m²), ruumi peab saama siseneda ratastoolis.
			2. Instrumentide sterilisatsiooni ruum – 4 m²
			3. Puhkeruum – riietusruum - 3 m²
			4. Ooteruum - 3 m²
			5. Abiruum – 4 m²
			6. WC – 3 m²
			7. Kompressoriruum – (võimalik paigaldada keldri ruumi, mürasummutus oluline!)

Ravi- ja sterilisatsiooniruumis peab olema sundventilatsioon, uksed peavad olema piisavalt röntgenkiirgust tõkestavad.

* 1. Nõuded apteegiruumidele

Nõuded apteegi ruumidele on kehtestatud SM 2005.a määrusega nr 24 „Apteegiteenuse osutamise tingimused ja kord“

* + 1. Ruumide nimetused ja pindalad:
			1. Ofitsiin, müügisaal – 25 m²
			2. Assisteerimisruum – 5 m²
			3. Töövahendite pesuruum – 4 m²
			4. Kontoriruum – 6 m²
			5. WC – 3 m²
			6. Koristusvahendite ruum – 4 m²
			7. Puhkeruum – 3 m²

***NB!*** Punktides 2.1 kuni 2.4 toodud ruumide nimetused ja minimaalsed pinnad on kajastatud lähtuvalt perearsti, hambaarsti, apteekri soovidest ning omavad informatiivset iseloomu.

**Objektiga on võimalik tutvuda 30.oktoober kell 13.00**

1. **Projekteerimistööd**
	1. **Projekteerimistööde maht ja tähtaeg**
		1. Projekteerimistööde mahuks on:
			1. arhitektuuriline osa standardis EVS 932:2017 nimetatud eelprojekti mahus.
			2. eriosad standardis EVS 932:2017 nimetatud põhiprojekti mahus.
		2. Projektdokumentatsioon peab sisaldama kõiki projektiosasid, mis on vajalikud Tellija eesmärgi realiseerimiseks või kaasnevad nendega.
		3. Töövõtja kohustuseks on projekteerimistööde algstaadiumis Tellija vajaduste ja soovide väljaselgitamine ning koostada eskiisprojekt. Töövõtja ei ole kohustatud sisse viima selliseid Tellija parandusi, mis lähevad vastuollu kehtivate seaduste ja normidega. Vastutus projektlahenduse vastavuse eest kehtivatele seadustele ja normidele lasub Töövõtjal ning Tellija poolne ebapädev soov ja/või kooskõlastus ei vabasta Töövõtjat vastutusest.
		4. Eskiisprojekti esitamise tähtaeg on: neli (4) nädalat pärast lepingu mõlemapoolset allkirjastamist ja fikseeritakse kuupäevaliselt esimesel töökoosolekul.
		5. Arhitektuurilise osa eelprojekti ja eriosade põhiprojekti esitamise tähtaeg on kolm (3) kuud peale lepingu mõlemapoolset allkirjastamist ning fikseeritakse kuupäevaliselt esimesel töökoosolekul.
	2. **Projekti koosseis:**
		1. Sisearhitektuur koos sisustusega (viimistluse kirjeldus, mööbel, seadmed, sisustus), ruumijaotus ja funktsionaalsed seosed;
		2. küte, ventilatsioon, jahutus ja soojusvarustus;
		3. veevarustus ja kanalisatsioon;
		4. elektri-, tugevvoolu-, nõrkvoolu- ja automaatikapaigaldis, sealhulgas infoedastus ja turvasüsteemid, telefonside, tulekahjusignalisatsioon, valvesignalisatsioon, videovalve, läbipääsusüsteem jms;
		5. tuleohutus;
		6. kõik muud dokumendid tulenevalt hankedokumentidest, õigusaktidest ja standarditest.
		7. ***projekti koosseisu kuulub ka teostatavate tööde mahutabel koos hinnakalkulatsiooniga!***
2. **Seadusandlus**
	1. Töövõtjale on kohustuslikud kõik asjassepuutuvad Eesti Vabariigis kehtivad õigusaktid ja Eesti Vabariigi Standardid, samuti kõigi asjassepuutuvate ametkondade suunised ja määrused. Eriküsimused peab Töövõtja kooskõlastama kohalike ametivõimudega ja Tellija esindajaga.
	2. Koostatud projekt peab järgima kehtivaid õigusakte, standardeid (või sellega samaväärne), tehnilisi norme ja kvaliteedinõudeid. Kvaliteedinõuete osas tuleb järgida RYL ning RT kartoteegi normatiive, juhiseid ja tootekartoteeke või muid samaväärseid kvaliteedinõudeid sätestavate dokumentide nõudeid.
3. **Muud tingimused**
	1. Projekt peab vastama koostamise mahule, mis on toodud punktis 3.1.1. ja standardis EVS 932:2017
	2. Kõik projekti osad peavad sisaldama kirjalikku kinnitust, et projekt on koostatud vastavalt projekteerimise lähteülesandele/tehnilisele kirjeldusele, kehtivatele normidele ja nõuetele ning vastava kutsekvalifikatsiooniga isiku poolt. Kinnitusel peab olema kuupäev, vastutava isiku nimi ja allkiri.
	3. Käesolevas lähteülesandes sätestamata tingimustes ja nõuetes juhindub Töövõtja kehtivatest normidest, oma kogemustest ja professionaalsusest. Töövõtja ei saa tuua ettekäändeks lähteülesande puudulikkust, et õigustada projektdokumentatsiooni täielikult või osaliselt lahendamata (puudulikult lahendatud või valesti lahendatud) küsimusi, millised parima tulemuse saavutamiseks ja Töövõtja professionaalsusest lähtudes, oleksid pidanud olema lahendatud. Mitmeti tõlgendatavad lahendused/formuleeringud/tööd kui nende kohta ei ole esitatud hanke ajal täpsustavatavaid küsimusi, loetakse prioriteetseks Tellija tõlgendus.
	4. Töövõtja järgib töö teostamisel Tellija huvisid ja eesmärke. Projekteerimise käigus on Tellijal õigus ehitusprojekti sisse viia vajalikud muudatused. Tehtavate ettepanekute sisu lepitakse kokku eraldi ja vormistatakse kirjalikult.
	5. Töövõtja kohustus on koheselt tööde teostamise ajal Tellijat teavitada, kui Tellija eesmärgid lähevad vastuollu mõne seadusest tuleneva nõudega.
	6. Juhul kui Tellija soovid ei ole otstarbekad või ei vasta kehtivatele õigusaktidele ja normidele, kohustub Töövõtja andma Tellijale professionaalse selgituse ja hinnangu ning leidma lahenduse, mis rahuldaks Tellija soove ja ei oleks vastuolus kehtivate normide ja õigusaktidega.
	7. Peaprojekteerija kohustuseks on muuhulgas kontrollida arhitektuurse lahenduse ja eriosade projektide vastastikuseid konflikte ning nende kõrvaldamine vastava eriosa projekteerijaga.

**Lepingu projekt Lisa nr 2**

**PROJEKTEERIMISE TÖÖVÕTULEPING nr …**

*/kuupäev vastavalt digitaalallkirjastamise kuupäevale/*

**Järva Vallavalitsus** (registrikood 77000335), asukohaga Pikk 56, Järva-Jaani alev, Järva vald 73301, mida esindab volituse alusel abivallavanem Toomas Tammik (edaspidi *tellija*)

ja

**…** (registrikood …), asukohaga … (edaspidi *projekteerija*), mida esindab põhikirja alusel juhatuse liige …, keda eraldi nimetatakse *pool* ja koos *pooled* sõlmisid käesoleva projekteerimise töövõtulepingu (edaspidi *leping*) alljärgnevas.

1. **Lepingu üldsätted**
	1. Kõigis küsimustes, mis ei ole reguleeritud lepinguga, juhinduvad pooled Eesti Vabariigi seadustest ja teistest asjakohastest õigusaktidest.
	2. Lepingu eesmärgiks on reguleerida poolte vahel lepingu alusel ja sellega seoses tekkivaid õigussuhteid lepinguga kokkulepitud töö tegemisega projekteerija poolt.
	3. Lepingu tõlgendamisel ja täitmisel juhinduvad pooled lepingus loetletud dokumentidest ja nendes määratlemata küsimustes Eesti Vabariigi õigusaktidest.
	4. Pooled kinnitavad, et neil on kõik seadustest ja teistest õigusaktidest tulenevad volitused, nõusolekud ja heakskiidud lepingu sõlmimiseks ja lepingust tulenevate kohustuste täitmiseks.
	5. Poolel on õigus anda lepingust tulenevaid õigusi või kohustusi üksikuna või tervikuna üle kolmandale isikule ainult teise poole eelneval kirjalikul nõusolekul.
2. **Lepingu ese**
	1. Lepingu esemeks on Järva-Jaani õpilaskodu hoonesse perearsti ja apteegiruumide ehitusprojekti (edaspidi *ehitusprojekt*) koostamine lepingus ja alla lihthanke piirmäära hanke „Järva-Jaani õpilaskodu (hosteli) hoonesse perearsti ja apteegiruumide projekteerimine “ hankedokumentides kirjeldatud mahus ja viisil (edaspidi *töö*).
	2. Projekteerija ülesannete hulka kuulub ka selliste tööde tegemine või teenuste osutamine, mida ei ole lepingu dokumentides otseselt nimetatud, kuid mis on tavapäraselt vajalikud ehitusprojekti koostamiseks ja lepingu eesmärgi saavutamiseks.
	3. Projekteerija kinnitab lepingule alla kirjutamisega, et ta omab töö teostamiseks vajalikke töövahendeid, kvalifitseeritud tööjõudu ning tal on kogemused lepingu dokumentidega kirjeldatud tööde teostamiseks.
	4. Töö loetakse lõpetatuks ja projekteerija vastavad kohustused täidetuks lepingu eseme üleandmise-vastuvõtmise akti allkirjastamisega tellija poolt. Tellija võtab lepingu eseme vastu, kui lepingus nimetatud tööd on tervikuna teostatud vastavalt lepingus sätestatud tingimustele ja mahus ning tööd vastavad kõikidele kvaliteedi- ja muudele nõuetele.
3. **Lepingu dokumendid**
	1. Lepingu lahutamatuteks osadeks on lepingu tekst, lepingu lisad, poolte kirjalikud kokkulepped lepingu muudatuste ja täienduste kohta, mis on sõlmitud pärast lepingu jõustumist, ning koosolekute protokollid. Selguse huvides kinnitavad pooled, et muudatused, mis mõjutavad lepingu tähtaega või hinda, vormistatakse alati lepingu lisana. Lepingu ja lepingu sõlmimisega ühel ajal allkirjastatud lepingu lisade omavahelise vastuolu korral lähtutakse lepingu tekstist. Lepingu ja lepinguga ühel ajal allkirjastatud lisade ning hilisemate kirjalike kokkulepete vastuolude puhul lähtutakse hilisematest kirjalikest kokkulepetest.
	2. Lepingu osaks on punktis 3.1 nimetatud lepingu lisad järgmises koosseisus:
		1. Lisa 1 – alla lihthanke piirmäära hanke „Järva-Jaani õpilaskodu (hosteli) hoonesse perearsti ja apteegiruumide projekteerimine“ hankedokumendid;
		2. Lisa 2 – alla lihthanke piirmäära hanke „Järva-Jaani õpilaskodu (hosteli) hoonesse perearsti ja apteegiruumide projekteerimine“ projekteerija pakkumus ;
	3. Kõik lepinguga seotud dokumendid peavad olema vormistatud eesti keeles ning terminoloogiliselt üheselt mõistetavalt.
	4. Juhul, kui projekteerija avastab lepingu dokumentides puudusi, vigu, vastuolusid Eesti Vabariigis kehtivate õigusaktide ja normatiividega, kohustub projekteerija nendest õigeaegselt kirjalikult informeerima tellijat. Vastuolude korral lähtutakse rangematest nõuetest.
	5. Lepingu dokumentide vastuolude korral lähtutakse hilisemast dokumendist. Lepingu allkirjastamise hetkel olemasolevaid lepingu dokumente loetakse samaaegseteks.
	6. Projekteerija kohustub välja töötama ja tellijaga kirjalikult kooskõlastama seitsme (7) päeva jooksul pärast lepingu allkirjastamist tööde ajagraafiku, kui lepingu eritingimustes ei ole sätestatud teisiti. Ajagraafik allkirjastatakse poolte poolt ning vormistatakse lepingu lisana. Juhul kui projekteerija tegevusest või tegevusetusest tulenevalt jäädakse kokkulepitud ajagraafikust maha, kohustub projekteerija esitama mõistliku aja jooksul selgitused meetmete kohta, mida projekteerija kavatseb võtta mahajäämuse likvideerimiseks ning koostama ja kooskõlastama tellijaga uue ajagraafiku, et tagada tööde tähtaegne ja nõuetekohane tegemine.
4. **Ehitusprojekti staadiumid ja tööde koosseis**
	1. Leping sätestab tööd ja toimingud, mille teostamise kohustus lasub projekteerijal. Ehitusprojekt peab võimaldama ilma täiendavate selgitusteta teostada järgnevate projekteerimisstaadiumite kohaseid projekteerimistöid. Töö peab olema teostatud mahus, mis võimaldab koostatud ehitusprojekti realiseerida eesmärgipäraselt ja ilma lisatöödeta. Juhul, kui esitatud ehitusprojektis avastatud puudused takistavad järgnevate tööde teostamist, kõrvaldab projekteerija need lühima võimaliku ajaga ning neid töid ei loeta lisatöödeks ega tasustata täiendavalt. Ehitusprojekt peab vastama majandus- ja taristuministri 17.07.2015 vastu võetud määruse nr 97 „Nõuded ehitusprojektile“ nõuetele.
	2. Ehitusprojekt koostatakse järgmistes staadiumites:
		1. arhitektuuriline osa - eelprojekt; eriosad - põhiprojekt
		2. muud lepingu dokumentides nimetatud toimingud ja tegevused.
	3. Ehitusprojekti staadiumite määratluse aluseks on EVS 932:2017 Ehitusprojekt. Ehitusprojekt peab igas staadiumis vastama nimetatud standardi nõuetele.
	4. Projekteerija peab kooskõlastama tellijaga kõik ehitusprojekti staadiumid.
	5. Projekteerija kohustub viima ehitusprojekti sisse parandused ja ettepanekud, mis on tehtud tellija poolt valitud ehitusprojekti ekspertiisi teostaja ja konsultantide poolt ning tellija nõudmisel. Nimetatud muudatused ja täiendused kohustub projekteerija ehitusprojekti sisse viima tööde kogu maksumuse raames ka juhul, kui tavapäraselt ehitusprojekti maht ei eelda selliste tööde teostamist, kuid selliste tööde tegemine on vajalik ja oluline selleks, et tellijal oleks võimalik korraldada ja nõuetekohaselt läbi viia ehitustööde riigihange ning teostada järgmiste ehitusprojekti staadiumite koostamist.
	6. Projekteerija kohustub tööde teostamise käigus koostatavad dokumendid kandma elektroonilisse projektipanka vastavalt tellija poolt esitatavatele nõuetele ja juhistele. Projekteerija kohustub valminud ehitusprojekti tellijale üle andma kahes eksemplaris paberkandjal ja ühes eksemplaris digitaalselt dwg ja PDF formaadis. Eelnimetatut kohaldatakse kõikide ehitusprojekti raames koostatavate projektistaadiumide dokumentide kohta.
	7. Projekteerija kohustub tööde kogu maksumuse raames teostama ka sellised tööd, mis põhjustavad tööde mahu suurenemist kuni 5% ulatuses lepingu hinnast võrreldes lepingu dokumentides sätestatuga ning selliseid töid ei loeta lepingu tähenduses lisatöödeks, vaid käsitletakse lepingu alusel ja mahus teostatavate töödena.
5. **Projekteerija õigused ja kohustused**

**Projekteerijal on kohustus:**

* 1. teostada või korraldada lepingu punktis 2 nimetatud töö ja toimingute teostamise vastavalt lepingus sätestatud tingimustel ja korras. Projekteerija teostab ja viib lõpule lepingus näidatud tööd kooskõlas lepingu tingimustega;
	2. kasutada ja tagada töö teostamisel ja korraldamisel vajaliku ja piisava kvalifikatsiooniga tööjõu kasutamise, samuti esitada tellijale enne töödega alustamist andmed tööde vahetute teostajate ja nende kvalifikatsiooni kohta;
	3. tagada, et tööd vastaksid heale ehitustavale ning kokkulepitud projekteerimis- ja kvaliteedinõuetele;
	4. viivitamatult, kuid mitte hiljem kui kolme (3) tööpäeva jooksul alates vastavate asjaolude ilmnemisest kirjalikult informeerida tellijat selliste asjaolude ilmnemisest, mis võivad takistada töö kohest alustamist, teostamist või lõpetamist, sealhulgas tellijalt saadud informatsiooni, lähteandmete, dokumentide vms. vigadest või puudulikkusest. Samuti ohust, et tellijalt saadud juhendite vms järgimine mõjutab tööde kvaliteeti või tähtaegset valmimist;
	5. jälgida töö teostamisel Eesti Vabariigis kehtivaid õigusakte ja normatiive, samuti tellija soove, mis ei ole vastuolus eelmainitud nõuetega;
	6. arvestades projekteerija erialaseid teadmisi ja kogemusi, on projekteerijal kohustus teha tellijale ettepanekuid töö lahenduste osas niivõrd, kuivõrd need lahendused on projekteerija parima arusaama kohaselt vajalikud ehitise parema ruumilise ja tehnilise lahenduse, kvaliteedi, vastupidavuse või optimaalsema valmimise ja ehitusmaksumuse tagamiseks;
	7. kooskõlastama tellijaga ehitusprojektis kasutatavad sisekujunduslikud, arhitektuursed, konstruktsioonilised ja ehituslikud lahendused, materjalide ja seadmete tehnilised andmed;
	8. kooskõlastama ehitusprojekti kõikides vajalikes ametkondades (vajadusel koguma ka arvamused kinnisasja naabritelt, kaasomanikelt ning teistelt puudutatud isikutelt), mis on nõutavad ehitisele ehitusloa saamisel;
	9. tegema tööd kehtivate õigusaktide ja lepingus kokkulepitud nõuete (sh kvaliteedinõuete) kohaselt. Kui lepingus ei ole sätestatud täpsemaid nõudeid tööde kvaliteedi kohta ja need ei tulene ka õigusaktidest, peab projekteerija teostama tööd asjaolusid arvestades vähemalt keskmise kvaliteediga ja järgima tööde tegemisel head projekteerimistava;
	10. võimaldada tellijal igal ajal teostada järelevalvet töö käigu, tehtavate tööde mahu ja kvaliteedi üle;
	11. muud projekteerija kohustused on selle käesoleva lepingu eri osades.

**Projekteerijal on õigus:**

* 1. nõuda tehtud tööde eest tasu lepingus ettenähtud korras;
	2. saada tellijalt töö ning nende tegemise korral võimalike muudatus- ja lisatööde tegemise eest tasu vastavalt lepingus sätestatud tingimustele ja korrale;
	3. nõuda tellijalt projekteerijast mittesõltuvate mitteõiguspäraste takistuste kõrvaldamist;
	4. nõuda lõpptähtaja edasilükkamist vastava arvu päevade võrra, kui tellija ei täida endale lepinguga võetud kohustusi ulatuses, mis takistab töö tegemist tähtajaks;
	5. viivitamatult, kuid mitte hiljem kui kolme (3) tööpäeva jooksul vastavate asjaolude ilmnemisest kirjalikult teatama tellijat lepingu hinna või lepingu tähtaegade ületamise vajadustest. Kui projekteerija ei teata tellijale eelnevalt eelnimetatud vajadustest, puudub tal õigus nõuda tellijalt lepingu hinda ületavate kulutuste hüvitamist ja lisaaega töö teostamiseks tagantjärele. Lepingu hinna ületamine võib olla tingitud üksnes täiendavate ja lepingus kokku leppimata tööde teostamise vajadusest ning selliste tööde kogumaksumus ei tohi ületada 10% lepingu sõlmimise ajal nimetatud lepingu hinnast;
	6. kasutada seadusest tulenevaid õiguskaitsevahendeid, kui tellija ei täida või täidab mittenõuetekohaselt endale lepinguga võetud kohustusi;
	7. muud projekteerija õigused on selle käesoleva lepingu eri osades.
1. **Tellija õigused ja kohustused**

**Tellijal on kohustus:**

* 1. tasuda projekteerijale töö eest vastavalt lepingus sätestatud tingimustele ja korrale;
	2. osaleda koosolekutel või kirjalikult volitama selleks enda nimel ettenähtud isikuid;
	3. vastata projekteerija kirjalikele teadetele, samuti anda kooskõlastused muudele kooskõlastust nõudvatele dokumentidele või kooskõlastuse andmisest põhjendatult keelduma hiljemalt viie (5) tööpäeva jooksul vastava teate saamisest;
	4. garanteerida omapoolsete vajalike lähteandmete kokkulepitud ajaks üleandmise vastavalt poolte vahel kooskõlastatud tööde teostamise ajagraafikule, mitte segada ja rikkuda projekteerija tehtud tööd;
	5. aktsepteerida ja kinnitata projekteerija esitatud tehtud tööde aktid 10 tööpäeva jooksul või esitama sama aja jooksul kirjalikult põhjendatud keeldumise;
	6. teatada töö lepingutingimustele mittevastavusest projekteerijale mõistliku aja jooksul pärast seda, kui ta töö lepingutingimustele mittevastavusest teada sai või pidi teada saama;
	7. viivitamatult, kuid mitte hiljem kui viie (5) tööpäeva jooksul alates vastavate asjaolude ilmnemisest informeerima projekteerijat selliste asjaolude ilmnemisest, mis võivad takistada töö nõuetekohast teostamist;
	8. leppetrahvi nõude esitamisest teatama 60 päeva jooksul alates päevast, mil ta sai või pidi rikkumisest teada saama;
	9. puuduste avastamise korral projekteerija tehtavates töödes viivitamata, kuid mitte hiljem kui 10 kalendripäeva jooksul vastavate puuduste avastamisest, projekteerijat kirjalikult või e-kirja teel informeerida esitades kirjaliku pretensiooni;
	10. muud tellija kohustused on selle käesoleva lepingu eri osades.

**Tellijal on õigus:**

* 1. nõuda lisa- või muudatustööde hinnapakkumiste vastavust turuhindadele;
	2. nõuda projekteerijalt lepingu dokumentides sätestatud kvaliteedinõuetest, lähteandmetest, tööde kogumaksumusest, ajakavast ja lepingu tähtaegadest kinnipidamist;
	3. nõuda allprojekteerijate või kaasatud spetsialistide väljavahetamist projekteerija kulul, kui nimetatud isikud teostavad töid mittekohaselt;
	4. teostada kontrolli ja järelevalvet projekteerija poolt teostatava töö mahu ja kvaliteedi vastavuse osas kehtestatud nõuetele. Tellijal on õigus igal ajal kontrollida töö käiku ja kvaliteeti;
	5. kasutada võlaõigusseaduses § 101 lõikest 1 tulenevaid õiguskaitsevahendeid ja nõuda lepingus sätestatud juhtudel leppetrahve, kui projekteerija ei pea kinni lepingu dokumentides sätestatud tähtaegadest, kvaliteedinõuetest, töö kogumaksumusest, kalendergraafikust või kui projekteerija ei täida või täidab mittenõuetekohaselt muid endale lepinguga võetud kohustusi;
	6. esitada projekteerijale märkusi ja pretensioone teostatud kontrolli tulemuste põhjal;
	7. muud tellija õigused on selle käesoleva lepingu eri osades.
1. **Lepingu täitmise aeg**
	1. Projekteerijal on õigus alustada tööde teostamist kohe pärast lepingu allkirjastamist mõlema poole poolt.
	2. Projekteerija on kohustatud lepingus ja lepingu dokumentides määratud tööd lõpetama ja nõuetekohase ehitusprojekti tellijale üle andma hiljemalt kolm (3) kuud peale lepingu sõlmimist (edaspidi *ehitusprojekti tähtaeg*).
	3. Tööde tervikuna ja lõplikult üleandmine toimub üleandmise-vastuvõtmise aktiga.
	4. Leping jõustub selle allkirjastamisest ja kehtib kuni poolte kõigi vastastikuste kohustuste täitmiseni.
2. **Lepingu hind ja maksete tegemine**
	1. Lepingu hind on kokku ilma käibemaksuta … (*sulgudes summa sõnadega*) eurot ja koos käibemaksuga … (*sulgudes summa sõnadega*) eurot.
	2. Töö eest tasub tellija ühes osas peale töö vastuvõtmist üleandmise-vastuvõtmise aktiga. Makse tehakse projekteerija esitatud arve alusel, mille maksetähtaeg on 21 kalendripäeva alates arve esitamisest.
	3. Lepingus sätestatud nõudmistele vastavalt vormistatud ja kooskõlastatud lisatööde eest tasub tellija projekteerijale vastavalt eelnevalt kokkulepitud tingimustele, mis lähtuvad lepingust.
	4. Tellijal on õigus teha projekteerijale tasumisele kuuluvate maksetega seoses tasaarveldusi või kinnipidamisi üksnes lepingus või õigusaktides sätestatud korras.
3. **Muudatus- ja lisatööd**
	1. Poolte kokkuleppel on projekteerija kohustatud tegema lisa- ja muudatustöid, s.o töödele täiendavaid töid (edaspidi *lisatööd*) või töödena lepingus ettenähtud töid esialgselt ettenähtust erinevatel tingimustel (edaspidi *muudatustööd*).
	2. Projekteerijal on õigus nõuda tööde valmimise lõpptähtaja edasilükkamist, kui lisa- või muudatustööde tellimuste maht konsolideeritult ületab 10% lepinguliste tööde mahtu.
4. **Töödega seotud autoriõigused**
	1. Projekteerija kohustub tagama, et talle kuuluvad kõik selle lepingu täitmisel loodavate teoste (nt tööprojektid, päevikud, hooldusraamatud, joonised, eskiisid) varalised autoriõigused ning ainulitsents kõigile isiklikele autoriõigustele. Teoste puhul, mille autoriõigused ei ole tekkinud projekteerijale endale, kohustub projekteerija tagama tellijale all-litsentsiõiguse andmise. Projekteerija tagab, et tal on õigus lubada ja keelata nimetatud teoste piiramatut kasutamist.
	2. Projekteerija poolt lepingu täitmise käigus tekkinud varalised autoriõigused lähevad tellijale üle (loetakse tellijale loovutatuks) ilma poolte täiendava kokkuleppeta alates nende vastuvõtmisest tellija poolt. Tellija võib neid õiguseid kasutada, avaldada, loovutada või üle anda ning käesolevaga annab Projekteerija selleks tagasivõtmatu nõusoleku.
	3. Juhul, kui leping mistahes põhjusel lõpeb ennetähtaegselt või kuulutatakse välja projekteerija pankrot, loetakse, et tellijale on lepingu ülesütlemisega või pankroti väljakuulutamisega üle antud ainulitsents lepingu täitmise käigus loodud ehitusprojektist tulenevate varaliste ja isiklike autoriõiguste teostamiseks, koos õigusega selliseid õiguseid all-litsentseerida ning tellijal ei ole kohustust projekteerijale, teoste autoritele või mistahes kolmandatele isikutele selle eest täiendavalt tasuda.
	4. Lepingu alusel tellijale üle läinud ja üleantavate õiguste ning litsentside eest makstav tasu sisaldub lepingu punktis 8.1. sätestatud lepingu hinnas.
	5. Kui kolmas isik esitab tellija vastu seoses töödega intellektuaalse omandi õigusest tuleneva nõude, siis hüvitab projekteerija tellijale kõik kulud, mis kaasnevad niisuguse nõude rahuldamise kohustusega.
	6. Edaspidiste tööde teostamisel, ehitise juurde- või ümberehituste puhul võib tellija kasutada ükskõik millist projekteerijat ilma, et tellijal või/ja tema poolt kaasatud juurde- või/ja ümberehituse projekteerimist teostaval arhitektil või projekteerijal oleks vaja selleks projekteerija täiendavat nõusolekut ning nimetatud nõusolek loetakse antuks käesoleva lepingu sõlmimisega.
5. **Tööde üleandmine ja vastuvõtmine**
	1. Projekteerija kohustub valminud lepingu eseme lepingus ettenähtud tingimustel ja tähtpäevaks üle andma tellijale üleandmise-vastuvõtmise lõppakti alusel, milles on fikseeritud üleantava ehitusprojekti koosseisu kuuluvate dokumentide nimetused, eksemplaride arv ja üleandmise aeg.
	2. Kui tellija avastab tööde üleandmisel-vastuvõtmisel, et tööd ei vasta lepingu tingimustele või lepingu lisadele, on tellijal õigus keelduda puudustega tööde vastuvõtmisest, nende eest tasumisest ja tellijal on kohustus fikseerida avastatud puudused üleandmise-vastuvõtmise lõppaktis, näidates selles ühtlasi ära mõistliku aja puuduste kõrvaldamiseks.
	3. Projekteerija tehtud lepingutingimustele mittevastavate tööde üleandmist-vastuvõtmist ei toimu enne, kui projekteerija on töödes esinevad puudused oma kulul nõuetekohaselt kõrvaldanud.
	4. Selguse huvides pooled täpsustavad, et tellijal on õigus esitada projekteerijale nõudeid seoses tööde kvaliteediga ka pärast tööde vastuvõtmist tellija poolt, kui puudused või mittevastavused töödes avastatakse pärast tööde vastuvõtmist ning projekteerijal on sellisel juhul kohustus ehitusprojektis esinenud puudused ja mittevastavused kõrvalda lepingus sätestatud tähtaja jooksul.
	5. Tööd loetakse lepingu tingimustele mittevastavaks ka juhul, kui projekteerija tööde üleandmisel-vastuvõtmisel lepingu punkti 11.1. mõttes ei esita tööde juurde kuuluvaid lepingu või õigusaktide alusel üleandmisele kuuluvaid dokumente.
6. **Lepingu muutmine ja täiendamine**
	1. Lepingut võib muuta kirjalikult riigihangete seaduse lubatud piires poolte kokkuleppel.
	2. Lepingus tehtavad muudatused kehtivad vaid tingimusel, et nad on kirjalikult vormistatud ja mõlema poole allkirjastatud.
	3. Muudatust sooviv pool teeb kirjaliku ettepaneku, milles peab koos muudatuste põhjenduse ja selgitusega ära tooma ka nende eeldatava mõju lepingu tasule ja tähtajale. Teine pool annab oma seisukoha kirjalikult mõistliku aja jooksul, kuid mitte hiljem kui 10 tööpäeva jooksul arvates ettepaneku saamisest.
	4. Lepingu pooltel ei ole õigust nõuda lepingu muutmist põhjusel, mis tuleneb muutmist nõudva poole enda lepingust tulenevate kohustuste mittetäitmisest või mittenõuetekohasest täitmisest.
	5. Projekteerijal on õigus lepingus muudatuste tegemisel nõuda lepingu tähtaja pikendamist, kui muudatuste tegemise vajadus on põhjustatud tellija ebaõigetest juhistest või korraldustest.
7. **Vastutus**
	1. Pooled on kohustatud rakendama kõiki abinõusid, et vältida teisele poolele kahju tekitamist, vähendada tekkinud kahjusid ja tagada võimalikult suures ulatuses lepingu täitmine.
	2. Pool vastutab teisele poolele lepingu rikkumisega tekitatud kahjude eest ning on kohustatud hüvitama kahjustatud poolele lepingu rikkumisega kaasnevad põhjendatud kulutused.
	3. Juhul kui projekteerija rikub lepingut ja seab sellega ohtu tööde nõuetekohase (sh tähtaegse) valmimise, on tellijal õigus teha vastavad tööd ise või kasutada selliste tööde tegemiseks kolmandaid isikuid, kui tellija on andnud projekteerijale mõistliku lisatähtaja puuduste kõrvaldamiseks, kuid projekteerija ei ole puudusi kõrvaldanud ka lisatähtaja jooksul. Kõik sellega kaasnevad mõistlikud ja põhjendatud kulud kohustub projekteerija tellijale hüvitama tellija kirjaliku nõude alusel.
	4. Kui projekteerija taganeb lepingust tellijapoolse kohustuse olulise rikkumise tõttu, on tal lisaks tasule tehtud tööde eest õigus nõuda tellijalt leppetrahvi summas, mis moodustab 10% lepingu hinnast.
	5. Projekteerija vastutab töö lepingutingimustele mittevastavuse eest, mis on olemas töö juhusliku hävimise ja kahjustumise riisiko tellijale ülemineku ajal, isegi kui mittevastavus ilmneb alles pärast seda. Projekteerija vastutab ka töö lepingutingimustele mittevastavuse eest, mis tekib pärast töö juhusliku hävimise ja kahjustumise riisiko üleminekut tellijale, kui mittevastavus tekkis projekteerija kohustuste rikkumisest tulenevalt.
	6. Juhul kui tellija ei täida oma lepingujärgset maksekohustust 21 kalendripäeva jooksul, arvates projekteerija poolt arve esitamisest, on projekteerijal õigus nõuda tellijalt viivist 0,1% tasumisele kuuluva makse summast iga arve tasumisega viivitatud kalendripäeva eest. Viivise saamiseks peab projekteerija esitama tellijale kirjaliku nõude ning vastavasisulise arve.
	7. Lepingust tulenevate kohustuste täitmise eest vastutab projekteerija olenemata sellest, kas projekteerija teostas vastavad tööd ise või kasutas tööde teostamiseks allprojekteerijaid või muid kolmandaid isikuid.
8. **Leppetrahv**
	1. Tellijal on õigus nõuda projekteerijalt leppetrahvi 0,1-% lepingu hinnast iga tema poolt lepingus või korralduses sätestatud tähtaegadel alustamata, tegemata või lõpetamata töö tähtaega ületanud kalendripäeva eest.
	2. Muude lepingutingimuste oluliste rikkumiste eest on tellijal õigus nõuda projekteerijalt leppetrahvi 500 (viissada) eurot iga rikkumise juhtumi korral. Leppetrahvi tasumine ei asenda kohustuse täitmist. Lisaks leppetrahvile on tellijal õigus nõuda tekitatud kahjude hüvitamist leppetrahvi ületavas osas.
	3. Tellijal on õigus mitte nõuda tööde vahetähtaegade ületamisest tingitud leppetrahve juhul, kui projekteerija vaatamata vahetähtaegade ületamisele annab tööd tellijale üle lepinguga kokkulepitud tähtajaks.
	4. Tellijal on õigus leppetrahv tasaarvestada tellija poolt projekteerijale tasumisele kuuluvate summadega õigusaktides ettenähtud korras.
	5. Tellija poolt projekteerija suhtes rakendatavate leppetrahvide summa ei ületa 20% hinnast (arvestatuna summast ilma käibemaksuta).
9. **Vääramatu jõud**
	1. Pool ei vastuta oma kohustuste rikkumise eest, kui vastav rikkumine on tingitud vääramatust jõust. Sellisel juhul peab rikkunud pool tõendama, et ta rikkus kohustust takistava asjaolu tõttu, mida ta ei saanud mõjutada ja kui sellise takistava asjaolu arvesse võtmist lepingu sõlmimise ajal või selle vältimist või takistavast asjaolust või selle tagajärgedest ülesaamist ei saanud temalt mõistlikkuse põhimõttest lähtudes oodata.
	2. Vääramatu jõu esinemisel on sellest mõjutatud pool kohustatud võtma tarvitusele kõik võimalikud abinõud kohustuse rikkumise tõttu tekkiva kahju vältimiseks või vähendamiseks.
	3. Kui eespool kirjeldatud vääramatu jõud on ajutine, on rikkumine vabandatav üksnes aja vältel, mil vääramatu jõud kohustuse täitmist mõjutas.
	4. Pool, kes rikub kohustust vääramatu jõu tõttu, peab viivitamata teavitama teist poolt vääramatu jõu esinemisest ja selle mõjust rikkuva poole lepingust tuleneva kohustuste täitmisele pärast seda, kui rikkuv pool sai vääramatu jõu esinemisest teada või pidi sellest teada saama. Teatamata jätmise korral vastutab rikkuv pool rikkumisega teisele poolele tekitatud kahju eest sõltumata vääramatu jõu esinemisest.
10. **Vaidluste lahendamine**
	1. Vaidlused, mis tekivad lepingu täitmise käigus, lahendatakse läbirääkimiste teel ja kokkuleppel. Vaidluste tekkimine ei anna projekteerijale õigust peatada lepingu täitmist vaidluste lahendamise ajaks.
	2. Läbirääkimiste teel eksperdi või komisjoni poolt lahendamata jäänud vaidlused lahendatakse tellija asukohajärgses kohtus.
11. **Lepingu lõppemine ja lõpetamine**
	1. Käesolev leping lõpeb siis, kui pooled täidavad neil lasuvad lepingulised kohustused nõuetekohaselt, poolte kokkuleppel ning selles lepingus ja kehtivas õiguses ettenähtud alustel.
	2. Lepingust ülesütlemise või taganemise kohta edastab tellija projekteerijale mõistliku aja jooksul kirjaliku avalduse.
	3. Tellijal on õigus leping erakorraliselt üles öelda kui:
		1. projekteerija ei asu õigeaegselt lepingut täitma või kui tellijal on alust arvata, et töö ei saa teostatud kokkulepitud ajaks;
		2. tööd ei teostata nõuetekohaselt ning projekteerija ei ole tellija nõudmisel puudusi tähtaegselt kõrvaldanud;
		3. muul seadustest tuleneval alusel.
	4. Lepingu lõppemisel mistahes alusel ja põhjusel:
		1. fikseeritakse tehtud tööde maht selleks eraldi koostatavas aktis;
		2. annab projekteerija tellijale viivitamata üle lepingu lõppemise hetke seisuga kogu dokumentatsiooni ning muud lepinguga seotud dokumendid.
	5. Projekteerijapoolse olulise lepingu rikkumise tõttu taganemisel ei ole tellija kohustatud tasuma projekteerijale kokkulepitud lepinguhinda.
12. **Koosolekud**
	1. Korralised töökoosolekud toimuvad vähemalt ühe (1) korra kuus.
	2. Korraliste koosolekute toimumise täpse aja ja koha lepivad pooled kokku kahe (2) nädala jooksul pärast lepingu allkirjastamist.
	3. Erakorralised koosolekud toimuvad ühe poole nõudmisel mitte hiljem kui viie (5) tööpäeva jooksul alates sellekohase kirjaliku teate esitamisest teisele poolele.
	4. Kui pooled ei lepi esimesel koosolekul kokku teisiti, siis koostab koosolekute kohta protokolli projekteerija. Protokollid allkirjastatakse poolte esindajate poolt. Protokolle käsitletakse lepingu dokumentidena. Koosolekute protokollidega ei ole lubatud kokku leppida lepingu muutmises.
	5. Juhul, kui pool ei nõustu protokolli sisuga, ei ole poolel õigust keelduda protokolli allkirjastamast. Sellisel juhul koostatakse ja allkirjastatakse protokoll koos poolte eriarvamusega. Juhul kui pool vaatamata eeltoodule keeldub protokolli allkirjastamast, tehakse protokolli märge teise poole allakirjutamisest keeldumise kohta ning protokoll loetakse pooltele siduvaks.
	6. Tellijal on igal ajal õigus projekteerijalt nõuda teavet töö käigu kohta. Projekteerija peab tellija nõudel esitama korrapäraselt teavet töö käigu kohta, edastades tellija nõutavad andmed ja üksikasjad.
13. **Teated**
	1. Kõik pooltevahelised teated seoses lepingu täitmisega esitatakse teisele poolele kirjalikult lepingus fikseeritud aadressidel või mõnel muul aadressil, mida üks pool on teisele poolele kirjalikult teatavaks teinud. Kiireloomulistel juhtudel võidakse informatiivsed teated edastada telefoni teel.
	2. Kõik pooltevahelised teated loetakse üle antuks kirja või elektronposti kättesaamisest või allkirja vastu üleandmisel teise poole esindajale.
	3. Poolte esindajad lepingu täitmisega seotud küsimustes on:
		1. projekteerija esindaja lepingulistes küsimustes on …;
		2. projekteerija esindaja tehnilistes küsimustes on …;
		3. tellija esindaja lepingulistes küsimustes on Toomas Tammik, tel 5307 1685, toomas.tammik@jarva.ee;
		4. tellija esindaja tehnilistes küsimustes on Gilmar Krzivets, tel 5301 3480, gilmar@jarva.ee.
	4. Kui pool leiab, et teise poole esindaja või muu poole nimel või korraldusel tegutsev isik ei ole pädev ning seetõttu on takistatud töö tegemine või võib kannatada töö kvaliteet, on pool kohustatud sellest teisele poolele viivitamata teatama.
	5. Lepingus sätestatud esindajate muutumisest teavitab pool teist poolt viivitamata kirjalikku taasesitamist võimaldavas vormis.
14. **Lõppsätted**
	1. Leping jõustub selle allkirjastamisest poolte poolt ning kehtib kuni poolte poolt endale lepinguga võetud kohustuste kohase täitmiseni või lepingu lõppemiseni lepingus sätestatud juhtudel.
	2. Leping on konfidentsiaalne osas, mis puudutab ärisaladust.
	3. Lepingu allkirjastamisega kaotavad automaatselt kehtivuse kõik pooltevahelised varasemad kokkulepped käesoleva lepingu eseme suhtes.
	4. Leping on koostatud ja allkirjastatud digitaalselt.
15. **Poolte rekvisiidid**

|  |  |
| --- | --- |
| **Tellija** | **Projekteerija** |
|  |  |
| Järva Vallavalitsus  | … |
| Registrikood: 77000335  | Registrikood: … |
| Asukoht: Pikk 56, 73301 Järva-Jaani | Asukoht: …  |
| Telefon: 386 3377  | Telefon: …  |
| E-post: info@jarva.ee  | E-post: … |
|  |  |
|  |  |
| (allkirjastatud digitaalselt) | (allkirjastatud digitaalselt) |
| Toomas Tammik abivallavanem  | …Juhatuse liige |

**Vorm A – Avaldus Lisa nr 3**

**Järva-Jaani õpilaskodu (hosteli) hoonesse perearsti ja apteegiruumide projekteerimine**

**Pakkuja nimi: …………………………….**

1. Soovime osaleda riigihankel „Järva-Jaani õpilaskodu (hosteli) hoonesse perearsti ja apteegiruumide projekteerimine“.
2. Kinnitame, et oleme tutvunud hanke alusdokumentidega ning nende lisadega ja kinnitame, et nõustume täielikult hankija esitatud tingimustega.
3. Kinnitame, et oleme pakkumuses märgistanud teabe, mis on pakkuja ärisaladus ning oleme ärisaladuseks märkimise korral esitanud vastavasisulise põhjenduse.
4. Kinnitame, et meil on kõik võimalused ja vahendid eelnimetatud riigihanke teostamiseks.
5. Pakume ennast täitma sõlmitavat lepingut ning nõustume kõrvaldama kõik puudused nende esinemise korral, lähtudes esitatud kvaliteedinõuetest.
6. Kinnitame, et kõik käesolevale vormile lisatud dokumendid moodustavad meie pakkumuse osa.
7. Kinnitame, et hinnapakkumus on nõuetekohaselt esitatud. Saame aru, et hinnapakkumuse mittenõuetekohase esitamise puhul võidakse meie pakkumus tagasi lükata kui hanke alusdokumentidele mittevastav pakkumus.
8. Pakkumus on jõus 90 päeva (3 kuud), alates pakkumuste esitamise tähtpäevast.
9. Aktsepteerime hankija õigust lükata tagasi kõik pakkumused hanke alusdokumentides kirjeldatud juhtudel.
10. Kinnitame, et meie suhtes ei esine riigihangete seaduse § 95 lg 1 nimetatud hankemenetlusest kõrvaldamise aluseid. Kinnitame, et oleme nõus meie osas vastavatest asutustest ja andmekogudest andmete väljastamisega.
11. Kinnitame, et kui kõrvaldamise aluste või kvalifitseerimise tingimuste kontrolliks vajaminev info ei ole kättesaadav elektrooniliste andmekogude vahendusel, siis meil on võimalik 5 tööpäeva jooksul vastavad andmed hankijale esitada.
12. Kinnitame, et oleme registreeritud oma asukohamaa äriregistris ja meie registrikood on ……………..
13. Kinnitame, et oleme viimase 60 kuu jooksul nõuetekohaselt projekteerinud vähemalt 3 (eelprojekti staadium või kõrgem) rekonstrueeritavat või uut hoonet, mille ehitise kasutamise otstarbe kood on 12600

|  |  |  |  |
| --- | --- | --- | --- |
| **Jrk** | **Teostatud lepingud****(objekti aadress, tööde sisu, maksumus ning riigihanke korral viitenumber)** | **Tööde teostamise periood** | **Info teise lepingupoole (tellija) kohta, kes annab kinnituse lepingu nõuetekohase täitmise kohta.** |
|  |  |  |  |
|  |  |  |  |
|  |  |  |  |

1. Kinnitame, et kaasame hankelepingu eriosade täitmisel kvalifitseeritud spetsialiste , kelle kutsekvalifikatsioon on järgmine:

|  |  |  |
| --- | --- | --- |
| **Jrk** | **Vastutava spetsialisti nimi** | **Kutsekvalifikatsioon** |
| 1. |  |  |
| 2. |  |  |
| 3. |  |  |

**Pakkuja andmed ja kontaktisiku kontaktandmed:**

**…………………………………………………………..**

**…………………………………………………………..**

**…………………………………………………………..**

Kuupäev: …………………….

………………………

(esindaja nimi)

………………………

(amet)

**Vorm B - Maksumuse vorm Lisa 3**

**……………………………………...**

**Pakkuja nimi: …………………………….**

Kinnitame, et pakkumuses on arvesse võetud kõik hanke alusdokumentides esitatud tingimused ja nõuded. Oleme hankijalt saanud kõik pakkumuse koostamiseks vajaliku täiendava ja täpsustava informatsiooni. Pakkumuse koostamisel tugineme oma ametialasele professionaalsusele, arvesse võtnud kõik riigihanke teostamiseks vajalikud objektid, kaasa arvatud need, mis ei ole kirjeldatud hanke alusdokumentides, kuid mis on vajalikud nõuetekohase tulemuse saavutamiseks. Arvestades eeltoodut, nõustume hankija poolt esitatud tingimustega ja oleme valmis pakkuma riigihanke objekti järgnevas tabelis antud lõplike, meie jaoks siduvate hindadega:

|  |  |  |  |  |  |
| --- | --- | --- | --- | --- | --- |
| **Hankeobjekt** | **kogus** | **ühik** | **Hind kmta** | **KM 20%** | **Kokku** |
| Projekti koostamine (arh.ep+eriosad pp) | 1 | tk |  |  |  |

Kuupäev: …………………….

………………………

(allkiri)

……………………

(esindaja nimi)

………………………

(amet)